වැටලීම් නිලධාරීන් දිරි ගැන්වීමක් වශයෙන් මෙම දීමනාව සිදු කරන බව සමුපකාර හා අභ්‍යන්තර වෙළෙඳ කටයුතු පිළිබඳ අමාත්‍ය ජොන්ස්ටන් ප්‍රනාන්දු මහතා කීය.පාරිභෝගික අධිකාරිය කිසිදු ක්‍රියාකාරීත්වයක් නොමැතිව තිබියදී වර්තමාන රජය එය ප්‍රතිසංවිධානය කර රටපුරා මෙහෙයුම් කිරීමට පහසුකම් ලබාදීමෙන් අනතුරුව පසුගිය කාලය තුළ පාරිභෝගික අධිකාරිය කැපී පෙනෙන ආකාරයේ සුවිශේෂී කර්තව්‍යයන් විශාල ප්‍රමාණයක් සිදු කර ඇත.එහි ප්‍රතිඵලයක් වශයෙන් කාලයක් තිස්සේ වස විස කැවූ කූට ව්‍යාපාරිකයන් කොටුකර ගැනීමටත් විවිධ කූට ව්‍යාපාර සොයාගෙන පාරිභෝගිකයා ඉන් බේරා ගැනීමටත් හැකිවූ බවද ජොන්ස්ටන් ප්‍රනාන්දු මහතා කීය.